Ο **Δημήτρης Χαριτόπουλος** (Αλεξάνδρεια Ημαθίας, 14 Νοεμβρίου 1983), είναι Έλληνας διεθνής καλαθοσφαιριστής. Έχει ύψος 2,07 μ. και αγωνίζεται στη θέση του πάουερ φόργουορντ και σέντερ για τον Ηρακλή Θεσσαλονίκης.

Σταδιοδρομία
------------

Ο Χαριτόπουλος ξεκίνησε την επαγγελματική του καριέρα από τον Γ.Σ. Σιατίστας, καταλαμβάνοντας την ένατη θέση στο πρωτάθλημα της Β' εθνικής. Μεταγράφηκε στον Άρη το καλοκαίρι του 2002, ο οποίος κατέκτησε το EuroCup Challenge νικώντας την Προκόμ Τρεφλ με 84-83, ενώ ήταν και φιναλίστ του κυπέλλου Ελλάδας την ίδια χρονιά. Οι "κίτρινοι" κατέκτησαν τον συγκεκριμένο τίτλο την επόμενη χρονιά, κερδίζοντας τον Ολυμπιακό με 73-70, ενώ το 2004-05 έφθασαν και πάλι στον τελικό, όπου ηττήθηκαν από τον Παναθηναϊκό. Το 2005-06, ο Άρης ηττήθηκε στον τελικό του ULEB Cup από την Ντιναμό Μόσχας, ενώ κατέλαβε την τρίτη θέση του ελληνικού πρωταθλήματος και κέρδισε την συμμετοχή του στην Ευρωλίγκα μετά από δεκαπέντε χρόνια. Ο Χαριτόπουλος αγωνίστηκε σε 60 αγώνες πρωταθλήματος κατά την τετραετία που παρέμεινε στον Άρη, πετυχαίνοντας 133 πόντους και μαζεύοντας 90 ριμπάουντ, ενώ έπαιξε και σε 21 ευρωπαϊκά ματς, με 2,7 πόντους και 1,8 ριμπάουντ κατά μέσο όρο.

Παράλληλα, αγωνίστηκε με την ελληνική εθνική ομάδα στους Μεσογειακούς Αγώνες του 2005 κατακτώντας το αργυρό μετάλλιο.

Το καλοκαίρι του 2006, μεταγράφηκε στην ομάδα του ΠΑΟΚ, στον οποίο παρέμεινε για δύο χρόνια, αγωνιζόμενος σε όλους τους αγώνες του πρωταθλήματος, με μέσους όρους 5,4 πόντων και 3,8 ριμπάουντ. Στην συνέχεια, αγωνίστηκε στην ομάδα των Τρικάλων το 2008-09, στον Πανιώνιο το 2009-10 και στο Μαρούσι από το 2010 ως το 2012.

Ο Χαριτόπουλος συνέχισε εκτός Ελλάδας, υπογράφοντας στην γαλλική ΑΣΒΕΛ Βιλερμπάν και μετά από μία σύντομη επιστροφή στον ΠΑΟΚ, μεταγράφηκε στην Ισπανία και την Βαγιαδολίδ. Την σεζόν 2014-15, ξεκίνησε στην Μανρέσα και ολοκλήρωσε την χρονιά στον ΠΑΟΚ, πριν μεταγραφεί το καλοκαίρι του 2015 στον Κόροιβο Αμαλιάδας.

Το 2016, συμφώνησε με την ομάδα της ΑΕΚ, μπαίνοντας στην προετοιμασία της ομάδας.

Τον Αύγουστο του 2017, συμφώνησε με τον Ηρακλή, όπου αγωνίστηκε στην Α2 Εθνική. Είχε μέσο όρο 12,1 πόντους, 6,6 ριμπάουντ και 0,8 ασίστ σε 29 συμμετοχές στην κανονική διάρκεια της Α2 και 14 πόντους, 10,5 ριμπάουντ και 0,5 ασίστ στα δύο παιχνίδια που έδωσε ο "Γηραιός" στα playoffs.

Στις 12 Σεπτεμβρίου 2018, ανακοινώθηκε από τον Ήφαιστο Λήμνου, με συμβόλαιο ενός χρόνου. Τον Αύγουστο του 2019, ανανέωσε το συμβόλαιό του με την ομάδα για ακόμα ένα χρόνο. Την πρώτη σεζόν (2018-2019) πετύχαινε 4,5 πόντους και μάζευε 2,4 ριμπάουντ, σε 26 παιχνίδια και τη δεύτερη (2019-2020), που διεκόπη πρόωρα λόγω του κορονοϊού, σημείωνε 4,8 πόντους κι έπαιρνε 2,4 ριμπάουντ, σε 16 αγώνες.

Στις 23 Σεπτεμβρίου 2020, ο Χαριτόπουλος επέστρεψε στον Άρη, μετά από 14 χρόνια (σεζόν 2005-06). Στις 10 Ιανουαρίου 2021, έφτασε τα 350 παιχνίδια στο Ελληνικό Πρωτάθλημα. Τη σεζόν 2020-21 είχε σε 21 παιχνίδια 3,1 πόντους και 1,8 ριμπάουντ.

Στις 13 Αυγούστου 2021. ανακοινώθηκε από τον Ηρακλή Θεσσαλονίκης, για την αγωνιστική περίοδο 2021-22.

Τίτλοι-Διακρίσεις
-----------------

### Συλλογικοί

#### Άρης Θεσσαλονίκης

* EuroCup Challenge: (2003)
* Κύπελλο Ελλάδας: (2004)

#### Λουκόιλ Ακαντέμικ

* Πρωτάθλημα Βουλγαρίας: (2013)

### Ατομικοί

* MVP του Ελληνικού All Star Game νέων: (2005)
* 3x Ελληνικό All Star Game νέων: (2003, 2004, 2005)

Παραπομπές
----------

1. ↑  Prokom Trefl - Aris BSA | FIBA Europe Champions Cup
2. ↑  ΠΑΟ-ΑΡΗΣ 81-76 (2002-03) | AllAboutARIS.com[*νεκρός σύνδεσμος*]
3. ↑  Ο Αρης το τρόπαιο, 73-70 τον Ολυμπιακό στον τελικό της... ταλαιπωρίας
4. ↑  Παναθηναϊκός-Άρης 72-68 Τελικός Κυπέλλου 2005 - YouTube
5. ↑  Εχασε, αλλά δεν ηττήθηκε ο Αρης - Contra.gr
6. ↑  Μαρουσι-Αρης 59-63 14/6/06 προκριση στην Ευρωλιγκα
7. ↑  «Dimitrios Charitopoulos - DraftExpress». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 18 Φεβρουαρίου 2016.
8. ↑  Ανακοίνωσαν Χαριτόπουλο τα Τρίκαλα - Contra.gr
9. ↑  «Πάνθηρας» και επισήμως ο Δημήτρης Χαριτόπουλος
10. ↑  Κλείνει Χαριτόπουλο το Μαρούσι - Μαρούσι - SPORT 24
11. ↑  Στην Βιλερμπάν ο Χαριτόπουλος | AllAboutARIS.com[*νεκρός σύνδεσμος*]
12. ↑  Στον ΠΑΟΚ ο Χαριτόπουλος!
13. ↑  Μπάσκετ: Στη Βαγιαδολίδ και ο Χαριτόπουλος | naftemporiki.gr[*νεκρός σύνδεσμος*]
14. ↑  ΠΑΡΑΜΕΝΕΙ ΣΤΗΝ ACB Στην Μανρέσα ο Δημήτρης Χαριτόπουλος[*νεκρός σύνδεσμος*]
15. ↑  Επέστρεψε (ξανά) στον ΠΑΟΚ ο Χαριτόπουλος
16. ↑  Ανακοίνωσε Χαριτόπουλο ο Κόροιβος Αμαλιάδας[*νεκρός σύνδεσμος*]
17. ↑  Στην προετοιμασία της ΑΕΚ ο Χαριτόπουλος - Contra.gr
18. ↑  Αυγ. 2017 21:00, Δημοσίευση: 04. «Στον Ηρακλή ο Χαριτόπουλος». *www.sport24.gr* (στα Αγγλικά). Ανακτήθηκε στις 23 Σεπτεμβρίου 2020.
19. ↑  Σεπ. 2018 18:19, Επιμέλεια: Χάρης Σταύρου Δημοσίευση: 12. «Στον Ήφαιστο ο Χαριτόπουλος». *www.sport24.gr* (στα Αγγλικά). Ανακτήθηκε στις 23 Σεπτεμβρίου 2020.
20. ↑  «Ήφαιστος: Ανανέωσε ο Χαριτόπουλος». *Eurohoops*. 18 Αυγούστου 2019. Ανακτήθηκε στις 23 Σεπτεμβρίου 2020.
21. ↑  «Επίσημη η επιστροφή Χαριτόπουλου στον Άρη». *SDNA*. 23 Σεπτεμβρίου 2020. Ανακτήθηκε στις 23 Σεπτεμβρίου 2020.
22. ↑  Team, Onsports (10 Ιανουαρίου 2021). «Άρης: Ο Χαριτόπουλος στο «κλαμπ» των «350άρηδων»». *Onsports.gr*. Ανακτήθηκε στις 13 Ιανουαρίου 2021.
23. ↑  «Ανακοίνωσε Χαριτόπουλο ο Ηρακλής». *SDNA*. 13 Αυγούστου 2021. Ανακτήθηκε στις 13 Αυγούστου 2021.

Εξωτερικοί σύνδεσμοι
--------------------

* Δημήτρης Χαριτόπουλος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Dimitris Haritopoulos Basketball Player Profile
* Dimitrios Charitopoulos Europe Stats

  


|  |  |  |  |  |
| --- | --- | --- | --- | --- |
| 

| π • σ • ε
**Άρης - Κυπελλούχος EuroCup Challenge 2002-03** |
| --- |
|  |
|  | 
**4** Σόλομον  · **5** Ορφανός  · **7** Λάππας  · **8** Π.Νικολαΐδης  · **9** Χαριτόπουλος  · **10** Γκαγκαλούδης  · **11** Αγγέλοφ  · **12** Κακαρούδης  · **13** Λικχολίτοφ  · **14** Στακ  · **15** Γκργκατ  · **16** Ραΐσεβιτς  · Μεραχτσάκης  · **C** Αλεξανδρής |

 |